Koca Marković
<s>Nikola Marković-Koca ili Koca Marković (Požarevac, 1795. — Požarevac, 17. mart 1836) je bio trgovac, ministar, predsednik Državnog saveta, odnosno prvi premijer Kneževine Srbije.</s>

<s>Biografija 
Najpre se bavio trgovinom stoke.</s><s>Jedno vreme je, kao jedan od ortaka kneza Miloša u trgovini svinjama, izvozio i prodavao u Austriji svinje, koje je knez Miloš gajio u samoj varoši Požarevac, a napasao travom u okolini.</s><s>Knez Miloš ga je 25. oktobra 1821. postavio za carinika na dubravičkoj i ramskoj skeli.</s><s>Potom je bio sreski načelnik ramskog, mlavskog i požarevačkog sreza.</s>

<s>Zbog nezadovoljstva starešina i narodnih masa, knez Miloš je na Svetotrifunskoj skupštini 1834. obećao značajne zakonodavne i administrativne reforme i postavio pet ministara, u roku od dva i po meseca.</s><s>Koča Marković je 23. aprila 1834. izabran za ministra finansija.</s><s>Međutim, knez nikakvom uredbom nije odredio dužnosti ministara, a on sam nastavio je da se ponaša na isti način.</s><s>Po izbijanju Miletine bune, savetovao je kneza da ne napušta zemlju.</s>

<s>Uplašen bunom Miloš je ipak odlučio da izda Sretenjski ustav, (2/14. februara 1835), po kome je on kao knez delio zakonodavnu i izvršnu vlast sa Državnim savetom.</s><s>Koča Marković je tada postao predsednik Vlade Kneževine Srbije, a njegov kabinet je nosilo ime Razmotrilište popečiteljstava.</s><s>Funkciju predsednika je obavljao od 3/15. februara 1835.</s><s>Ustav je trajao svega 55. dana.</s><s>Po ukidanju Sretenjskog ustava, postavljen je za predsednika upravnog Sovjeta u Kragujevcu.</s>

<s>Bio je oženjen sestrom Stevče Mihailovića.</s><s>Umro je 1836. godine i sahranjen kod Saborne crkve u Požarevcu.</s>

<s>Vidi još 
 Spisak predsednika vlada Srbije
 Zakonoizvršitelna čast Državnog sovjeta</s>

<s>Reference</s>

<s>Srpski preduzetnici
Srpski političari
Srpski ministri
Predsednici Vlade Kneževine Srbije‏‎
Biografije, Požarevac</s>

